TWPC ยอดขายทะลัก หนุนกำไรไตรมาส 1 โต 56% มาที่ 128 ลบ.
TWPC ยอดขายทะลัก หนุนกำไรไตรมาส 1 โต 56% มาที่ 128 ลบ. จากช่วงเดียวกันของปีก่อนมีกำไร 82 ลบ.
14 พ.ค. 2564

บริษัท ไทยวา จำกัด (มหาชน) หรือ TWPC รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยผลการดำเนินงานของบริษัทในไตรมาส 1 อยู่ที่ 128 ล้านบาท เพิ่มขึ้น 46 ล้านบาท หรือ 56% เมื่อเทียบกับช่วงเดียวกันของปีก่อน ถึงแม้ว่าปีที่ผ่านมาบริษัทมีรายการพิเศษครั้งเดียวจากการเข้าซื้อกิจการ และการขายอสังหาริมทรัพย์เพื่อการลงทุน รวมจำนวน 44 ล้านบาท
ทั้งนี้ กำไรสุทธิที่เพิ่มขึ้น สาเหตุหลักมาจากปริมาณขายที่เพิ่มขึ้น และอัตรากำไรขั้นต้นที่เพิ่มขึ้น ประกอบกับบริษัทได้รับเงินสนับสนุนจากการลดปริมาณก๊าซเรือนกระจก และเงินสนับสนุนจากรัฐบาลจีน สำหรับกิจการที่ได้รับผลกระทบจากโควิด 19 รวม 5 ล้านบาท
 